3 сарын 8

3 сарын 8 нь Григорийн тооллын жилийн 67 дахь (өндөр жил бол 68 дэх) өдөр юм. Мөн он дуустал 298 өдөр үлдэж байна.

 Онцлох үйл явдал 
 1010 - Перс хэлний нэрт соён гэгээрүүлэгч Фердовси алдарт домгийн найраглал болох "Шахнаме" найраглалаа бичиж дуусгажээ. 
 1576 - Испанийн нэрт аялагч Диего Гарсиа де Паласио эртний Маяачуудын соёл иргэншлийн хотыг Копан хотоос илрүүлэв. 
 1618 - Нэрт германы одон оронч Йоханнес Кеплер гараг эрхэсийн хөдөлгөөний гуравдугаар хуулиа боловсруулжээ.
 1655 - Английн иргэн Жон Касор Хойд Америкийн колонид боолыг хуулийн дагуу нийлүүлэв. 
 1702 - Английн хатан II Меригийн бага дүү Анна Стюарт хатан хаан болов. Тэрээр Англи, Шотланд, Ирландыг хамтатган захирах болжээ.
 1722 - Гулнабадын тулаанд Ираны Сефевийн эзэнт гүрэн Афганистаныг эзлэв. 
 1736 - Афшаридын ханлигыг үндэслэгч Надер Шах Ираны Шах болжээ. 
 1775 - Алдарт философич Томас Пейн "Америк дахь Африкын боолчлол" бүтээлээ хэвлүүлж, Хойд Америк дахь боолчлолын асуудлыг хөндөв. 
 1801 - Египетын Абукир хотод Сир Ральф Аберкромбигийн удирдлага дор Британийн цэргүүд газарджээ. Ингэснээр Египет, Сири дэх Францын ноёрхол өндөрлөсөн юм. 
 1817 - Нью-Йоркийн хөрөнгийн бирж байгуулагджээ.
 1844 - Швед-Норвегийн хаан ширээнд I Оскар суув. 
 1862 - Америкийн иргэний дайн: Хемптон Рөүдийн тэнгисийн тулаан эхэлжээ. 
 1868 - Японы Осака мужийн Сакай боомтод ирсэн Францын 11 завьчинг Японы самурайнууд хороов. 
 1910 - Францын нисгэгч Реймонд де Ларош нисгэгчийн үнэмлэх авсан анхны эмэгтэй нисгэгч болжээ. 
 1914 - Тайланд улсад Дон Муеанг олон улсын нисэх буудлаас анхны нисэл үйлдсэн байна.
 1916 - Дэлхийн хоёрдугаар дайн: Иракын Кут хотыг бүслэх Британийн цэргийн ажиллагаа бүтэлгүйтжээ.
 1917 - Хаант Оросын Санкт Петербург хотод олон улсын эмэгтэйчүүдийн эрхийг хамгаалах өдөр олон нийтийг хамарсан жагсаал болов. Ингэснээр Оросын хоёрдугаар сарын хувьсгал эхэлжээ. 
 1920 - Арабын хойг дахь анхны орчин үеийн улс болох Сирийн Арабын хаант улс байгуулагдав. 
 1921 - Испанийн нийслэл Мадрид хотод орших парламентын ордны урд тус улсын Ерөнхий сайд Эдуардо Дато Ирадьер бусдын гарт амиа алджээ. 
 1924 - АНУ-ын Юта мужийн Кастл Гейтын уурхай нурж 172 уурхайчин амиа алдав. 
 1937 - Испанийн иргэний дайн: Гуадалахарагын тулаан эхэлжээ. 
 1942 - Дэлхийн хоёрдугаар дайн: Японы эзэн хааны арми Дорнод Голландын Энэтхэг буюу Индонези улс руу цэрэг илгээх шийдвэр гаргажээ. 
 Дэлхийн хоёрдугаар дайн: Японы эзэн хааны арми Бирмын Рангүүн хотыг эзлэв.
 1947 - Бүгд найрамдах Хятад улсын армын 11 мянган цэрэг тусгаар тогтнолын төлөөх анхны томоохон тулаанаа амжилттай болгов. Үүний уршгаар олон мянган жирийн иргэд, эрдэмтэн мэргэд амиа алдсан юм. 
 1949 - Францын Элисейн ордонд Францын Ерөнхийлөгч Винсен Урол, Вьетнамын экс хаан Аннам Бао Дай нар Вьетнамын тусгаар тогтнолын тунхагт гарын үсэг зуржээ. Гэсэн ч тусгаар Вьетнамчууд дотроо үзэл суртлаар хуваагдаж, Вьетнам, Бүгд найрамдах ардчилсан Вьетнам болж хоёр хуваагдав. 
 1957 - Египетийн Засгийн газар Суэцийн сувгийн ажлыг дахин эхлүүлжээ. 
 1963 - Сирийн засгийн эрхэнд Бахат нам гарав. Ингэснээр тус улсыг цөөхөн хүн захирах нөхцөл бүрдсэн юм. 
 1965 - Вьетнамын нутаг дэвсгэрт АНУ-ын 350 тэнгисийн цэрэг нэвтрэн орсноор Вьетнамын дайн дэгдэх нөхцөл бүрдэв. 
 1966 - Ирландын Даблин хотод байрлах "Нелсоны багана" бөмбөгдөлтөд өртөн нуржээ. 
 1971 - Зууны тулаан: Дэлхийн боксын домог болох Мохаммед Али, Жое Фрейзер нарын хооронд тулаан болов. Тус тулаан 15 раунд үргэлжилж Жое Фрейзер ялалт байгуулжээ.
 1974 - Францын нийслэл Парис хотод Шарль де Голийн нисэх онгоцны буудал байгуулагдав. 
 1979 - Электрон барааны "Филипс" компани компакт дискийг бүтээж, худалдаанд гаргажээ. 
 1983 - АНУ-ын Ерөнхийлөгч Роналд Рейган хэлсэн үгэндээ ЗХУ-ыг "Чөтгөрийн эзэнт гүрэн" гэж цоллов. 
 1985 - Ливаны шашны удирдагч Сайед Мохаммад Хуссейн Фадлаллагын амь насанд халдах зорилгоор Ливаны нийслэл Бейрут хотын нэгэн сүмд бөмбөг дэлбэрэв. Дэлбэрэлтийн улмаар 45 хүн амиа алдаж, 175 хүн гэмтэж бэртжээ. 
 2004 - Иракын засгийн зөвлөл шинэ үндсэн хуульд гарын үсэг зурав. 
 2014 — Малайзын Куала-Лумпураас Хятадын Бээжинг зорьж, 239 хүн тээн шөнөөр хөдөлсөн Боинг-777 загварын нисэх онгоц Хятадын өмнөд тэнгис дээгүүр нисч яваад ор сураггүй алга болов.
 2017 - Мальтын Гозо аралд орших "Номин Цонх" нэрт сэнж хад цаг агаарын тааруу байдлын улмаас нурж, үгүй болжээ. 
 2021 - Олон улсын эмэгтэйчүүдийн эрхийг хамгаалах өдрөөр Мехико хотод байсан жагсаал сүүлдээ эмх замбараагүй байдал болон хувирч цагдаагийн 62 алба хаагч, 19 энгийн иргэн шархаджээ.

 Мэндэлсэн алдартнууд 
 1839 - Аяга таваг угаах машиныг зохион бүтээгч Жозефин Кохрейн (1913 онд нас барсан)
 1848 - Хүүхдийн паркын "галзуу хулгана"-ыг зохион бүтээгч ЛаМаркур Адна Томпсон (1917 онд нас барсан)
 1879 - Нобелийн шагналт Германы химич Отто Ханн (1968 онд нас барсан)
 1886 - Нобелийн шагналт Америкийн химич Эдуард Калвин Кендалл (1972 онд нас барсан)
 1907 - Грекын гурав дахь Ерөнхийлөгч Константинос Караманлис (1998 онд нас барсан)
 1910 - Академийн наадмын шагналт жүжигчин Клейр Тревор (2000 онд нас барсан)
 1921 - "Гиллиганы арал" олон ангит киноны од жүжигчин Алан Хейл (1990 онд нас барсан)
 1924 - Нобелийн шагналт Францын физикч Гиоргес Чарпак (2010 онд нас барсан)
 1937 - Руанда улсын гурав дахь Ерөнхийлөгч Жувенал Хабяримана (1994 онд нас барсан)
 1939 - Олимпын зургаан удаагийн, дэлхийн хоёр удаагийн аварга ЗХУ-ын гүйлтийн тэшүүрч Лидия Скобликова
 1942 - Олимпын алт, мөнгөн медальт Америкийн хөнгөн атлетикч Анн Пейкр 
 1944 - Оросын дуучин Сергей Никитин
 1973 - Мэргэжлийн сүмоч, улстөрч Кёкүшюзан Даваагийн Батбаяр 
 1983 - Бразилийн хөлбөмбөгч Андре Сантос
 1984 - Словенийн сагсан бөмбөгч Саша Вуячич 
 1990 - Испанийн хөлбөмбөгч Асиер Илларраменди 
 Уимбледоны хоёр удаагийн аварга Чехийн теннисч Петра Квитова

 Нас барсан алдартнууд 
 1144 - Ромын пап II Селестин (Төрсөн огноо тодорхойгүй)
 1365 - Их Монголын Боржигин овгийн харьяат Будашири, Солонгосын хатан Ногүк (Төрсөн огноо тодорхойгүй) 
 1403 - Османы эзэнт гүрний султан I Баезид (1360 онд төрсөн)
 1702 - Английн хаан III Уиллиам (1650 онд төрсөн)
 1723 - Английн алдарт Гэгээн Полийн сүмийг зохион бүтээгч Кристофер Врен (1632 онд төрсөн)
 1844 - Шведийн хаан XIV Чарльз Жон (1763 онд төрсөн)
 1874 - АНУ-ын 13 дахь Ерөнхийлөгч Миллард Филлмор (1800 онд төрсөн)
 1923 - Нобелийн шагналт Голландын физикч Йоханнес Дидерик ван дер Ваалс (1837 онд төрсөн)
 1930 - АНУ-ын 27 дахь Ерөнхийлөгч Уильям Ховард Тафт (1857 онд төрсөн)
 2004 - Палестины чөлөөлөх хөдөлгөөнийг үндэслэгч Мухаммад Зайдан (1948 онд төрсөн)
 2005 - Чечений бүгд найрамдах Ичкери улсын гурав дахь Ерөнхийлөгч Аслан Маскадов (1951 онд төрсөн)
 2015 - Алдарт "Симпсон" цувралын зохиолч, жүжигчин Сем Саймон (1955 онд төрсөн)

 Тэмдэглэлт өдөр 
 Олон улсын эмэгтэйчүүдийн эрхийг хамгаалах өдөр

0308
#08